หมอระวี จี้อัยการคดีพิเศษยื่นอุทธรณ์ คดี โอ๊ค ฟอกเงินกรุงไทย 
หมอระวี โพสต์จี้อัยการคดีพิเศษยื่นอุทธรณ์ คดี โอ๊ค ฟอกเงินกรุงไทย ติงอัยการมีหน้าที่รักษาประโยชน์ของชาติ อย่าทำภาพลักษณ์เสียหาย หวั่น ปชช.คาใจจุดยืนเมื่อวันที่ 25 เม.ย.63 นพ.ระวี มาศฉมาดล ส.ส.บัญชีรายชื่อและหัวหน้าพรรคพลังธรรมใหม่ โพสต์เฟซบุ๊กส่วนตัวระบุถึงคดีฟอกเงินทุจริตการปล่อยสินเชื่อของธนาคารกรุงไทย ให้ธุรกิจเครือกฤษดามหานคร ระหว่าง ธนาคารกรุงไทย กับ นายพานทองแท้ ชินวัตร ที่ศาลชั้นต้นได้ตัดสินยกฟ้อง ทั้งๆ ที่ผู้พิพากษาเจ้าของคดีมีความเห็นว่า นายพานทองแท้ มีความผิด และได้ตัดสินจำคุกตั้งแต่วันที่ 25 พ.ย.2562 ต่อมาทางอัยการคดีพิเศษแจ้งมาทางกรมสอบสวนคดีพิเศษ (ดีเอสไอ) ว่า คดีนี้ทางอัยการคดีพิเศษจะไม่อุทธรณ์ ทำให้ทางดีเอสไอต้องตั้งคณะกรรมการ 5 คนมาพิจารณาว่าควรจะอุทธรณ์หรือไม่ และเมื่อวันที่ 24 เม.ย.2563 ทางดีเอสไอได้สรุปว่าดีเอสไอไม่เห็นด้วยกับความเห็นของอัยการคดีพิเศษ โดยดีเอสไอเห็นว่าอัยการคดีพิเศษควรต้องยื่นอุทธรณ์ และส่งเรื่องกลับไปให้อัยการคดีพิเศษต่อไปโดย นพ.ระวี กล่าวต่อว่า พรรคพลังธรรมใหม่ขอชื่นชมในการตัดสินใจของดีเอสไอเป็นอย่างมาก ที่ยืนหยัดไปในแนวทางที่รักษาผลประโยชน์ของชาติเป็นที่ตั้ง และทางพรรคขอเรียกร้องให้อัยการคดีพิเศษยื่นอุทธรณ์ต่อศาล ตามที่ดีเอสไอส่งความเห็นกลับมา เพราะคดีนี้ผู้พิพากษาศาลชั้นต้น 2 ท่านมีความเห็นต่างกัน ผู้พิพากษาเจ้าของคดีเห็นว่า ควรจำคุก นายพานทองแท้ แต่ผู้พิพากษาอีกท่านเห็นควรให้ยกฟ้อง ซึ่งตามระเบียบของศาลต้องตัดสินในแนวทางที่เป็นผลประโยชน์ต่อจำเลยมากที่สุด ทำให้คำพิพากษาศาลชั้นต้นยกฟ้อง เมื่อรายละเอียดของคดีเป็นแบบนี้ จริงๆ แล้วอัยการคดีพิเศษควรจะต้องยื่นอุทธรณ์ไป เพื่อให้ศาลอุทธรณ์เป็นผู้ตัดสินใหม่ การตัดสินใจไม่อุทธรณ์ของอัยการคดีพิเศษในครั้งนี้ด้วยเหตุผลที่กล่าวอ้างฟังไม่ขึ้นคดีนี้เป็นคดีของลูกชาย ดร.ทักษิณ ชินวัตร อดีตนายกรัฐมนตรี การตัดสินใจไม่อุทธรณ์ของอัยการคดีพิเศษในครั้งนี้ ทำให้เกิดคำถามและข้อสงสัยของประชาชนเป็นจำนวนมากว่า เกิดอะไรขึ้นกับอัยการ อัยการยังมีจุดยืนเป็นทนายของแผ่นดิน ที่เป็นผู้รักษาผลประโยชน์ของชาติอยู่หรือไม่ ทำให้สูญเสียภาพลักษณ์ที่ดีของอัยการไปมาก เพราะเคยมีตัวอย่างคดีเลี่ยงหุ้นชินคอร์ปฯ ของ นางพจมาน ชินวัตร ที่ในปี 2554 ในช่วง น.ส.ยิ่งลักษณ์ ชินวัตร เป็นนายกรัฐมนตรี อัยการตัดสินใจไม่ยื่นฎีกาคดี ทำให้จบคดีลงโดยไม่มีการยื่นฎีกา ซึ่งเป็นที่คาใจของประชาชนเป็นจำนวนมากจนถึงทุกวันนี้ ในจุดยืนของอัยการชุดนั้น นพ.ระวี กล่าวนพ.ระวี กล่าวต่อว่า พรรคพลังธรรมใหม่ขอเรียกร้องให้อัยการคดีพิเศษ เขียนคำอุทธรณ์คดีนี้อย่างละเอียดและรัดกุม บนจุดยืนที่ต้องรักษาผลประโยชน์ของประเทศชาติให้ถึงที่สุด สมกับการเป็นทนายของแผ่นดิน เพราะมีประชาชนจำนวนมากเคยเล่าลือกันมากว่า ในคดีบางคดี อัยการเขียนคำอุทธรณ์-คำฎีกาแบบไม่สู้เต็มที่ ทำให้จำเลยหลุดคดี และหวังว่าคดีนี้จะไม่เดินซ้ำรอยประวัติศาสตร์คดีของนางพจมาน ซึ่งถ้าทางอัยการคดีพิเศษไม่ยื่นอุทธรณ์คดีนี้ นอกจากอัยการจะตกเป็นจำเลยของสังคมแล้ว จะส่งผลไปถึงรัฐบาลด้วย ที่จะต้องมีคนออกมาตั้งคำถามว่า รัฐบาลซูเอี๋ยกับ ดร.ทักษิณ หรือไม่ จึงขอให้อัยการคดีพิเศษตัดสินใจบนจุดยืนเพื่อชาติเพื่อประชาชนเป็นที่ตั้งทั้งนี้ทางพรรคพลังธรรมใหม่จะไปยื่นหนังสือให้อัยการคดีพิเศษ ที่สำนักงานอัยการคดีพิเศษ ในวันจันทร์ที่ 27 เม.ย.2563 เวลา 11.00 น. และจะไปยื่นหนังสือถึงนายกรัฐมนตรีในวันจันทร์ที่ 27 เม.ย.2563 เวลา 10.00 น. ที่ทำเนียบรัฐบาล
หมอระวี โพสต์จี้อัยการคดีพิเศษยื่นอุทธรณ์ คดี โอ๊ค ฟอกเงินกรุงไทย ติงอัยการมีหน้าที่รักษาประโยชน์ของชาติ อย่าทำภาพลักษณ์เสียหาย หวั่น ปชช.คาใจจุดยืน 
ระวี มาศฉมาดล,หมอระวี,พรรคพลังธรรมใหม่,พานทองแท้ ชินวัตร,โอ๊ค พานทองแท้,ฟอกเงินกรุงไทย,คดีโอ๊ค,ข่าวทั่วไป